ഇന്ത്യചൈന അതിര്ത്തി തര്ക്കത്തില് ഇന്ന് വീണ്ടും കമാന്ഡര് തല ചര്ച്ച ഡല്ഹി: ഇന്ത്യചൈന അതിര്ത്തി തര്ക്കത്തില് ഇന്ന് വീണ്ടും കമാന്ഡര് തല ചര്ച്ച നടക്കും. നിയന്ത്രണ രേഖയില് മാറ്റം വരുത്താനുള്ള ചൈനയുടെ നീക്കത്തെ തുടര്ന്ന് ഉടലെടുത്ത അതിര്ത്തി സംഘര്ഷം പരിഹരിക്കാന് ഉള്ള ചര്ച്ചകളാകും നടക്കുക. 14 മാസത്തിനിടെ 12 ആം തവണയാണ് ഇരു സേനകളും തമ്മില് ചര്ച്ച നടത്തുന്നത്. ചൈനീസ് ഭാഗമായ മോള്ഡോയില് രാവിലെ 10:30 നാണ് ഇരു സേനാ വിഭാഗങ്ങളുടെയും കമാന്ഡര്മാര് തമ്മിലുള്ള ചര്ച്ച. കൈയേറ്റ മേഖലകളിലെ പിന്മാറ്റം അടക്കമുള്ള മുന് ധാരണകള് പാലിയ്ക്കാത്തതിലുള്ള അടുത്ത അത്യപ്തി ഇന്ത്യ ചര്ച്ചയില് ഉന്നയിക്കും. എപ്രില് 9 നായിരുന്നു ഇരു സേനാവിഭാഗങ്ങളുടെയും കമാന്ഡര്മാര് അവസാനമായി കൂടിക്കാഴ്ച നടത്തിയത്.